Turistička zajednica grada Kaštela raspisuje NATJEČAJ ZA ODABIR IZVORNOG SUVENIRA GRADA Kaštela.

Tema natječaja je Legenda o Miljenku i Dobrili .

Tekst natječaja:  
Temeljem odluke Tursitičkog vijeća TZG Kaštela na 22. sjednici od 04.04.2018. Turistička zajednica grada Kaštela raspisuje

**NATJEČAJ ZA ODABIR IZVORNOG SUVENIRA GRADA KAŠTELA**

1.Natječaj je javan, a pravo sudjelovanja na njemu imaju sve pravne i fizičke osobe državljani  
Republike Hrvatske. Tema natječaja je Legenda o Miljenku i Dobrili.

2. Suvenir bi trebao predstavljati odraz kontinuiteta umjetničkog, kulturnog, kulturno - povijesnog ili kulturnog nasljeđa grada, odnosno prezentirati dio negove materijalne, nematerijalne ili prirodne baštine kroz ovaj suvenir.  
3. Prijedlog suvenira mora biti originalno autorsko djelo.(Izjava – OBRAZAC C)  
4. Prijedlozi mogu biti: umjetničko-obrtnički proizvodi, rukotvorine, enogastronomski proizvodi veće trajnosti, multimedijalni i slični proizvodi umjetničke ili uporabne vrijednosti.  
Materijal za izradu suvenira treba biti prirodan, ekološki prihvatljiv (keramika, kamen, metal, drvo,tekstil, staklo, papir i drugo). Prijavljeni suveniri mogu biti predmeti umjetničke i/ili uporabne vrijednosti.  
5. Svaki autor može dostaviti više prijedloga.  
Svaki autor može samostalno ili u dogovoru s drugim autorima prijaviti više suvenira koji su  
tematski podudarni ili smisleno objedinjeni u odgovarajućoj ambalaži (košarice, paketi i sl.)  
6. Autor treba dostaviti suvenir u originalnoj veličini i materijalu, u primjerenom pakiranju (ambalaža) i s odgovarajuće popunjenom prijavnicom (OBRAZAC A)  
- naziv suvenira,  
- kratko obrazloženje ideje tj. priču o suveniru,  
- naziv materijala izvedbe,  
- cijena suvenira.  
7. Pravovremeno prispjele radove ocjenjivati će Stručno povjerenstvo imenovano od strane Grada Kaštela I TZG Kaštela.  
Kriteriji za vrednovanje suvenira su sljedeći: autentičnost, kvaliteta, prezentacija, estetika, skladnost, ekologija, cjelovitost u postignutoj prepoznatljivosti grada, tehnička izvedivost i ekonomska pristupačnost proizvoda i pakiranje.  
8. Stručno povjerenstvo će među pristiglim radovima odabrati i 3 najbolja suvenira.  
3 najbolja suvenira će biti otkupljena od autora u novčanim iznosima kako slijedi:  
1. nagrada - 3.000,00 kn  
2. nagrada - 2.000,00 kn  
3. nagrada - 1.000,00 kn  
Predviđena je mogućnost da se sa autorima koji zadovoljavaju kriterije potpiše poseban ugovor za otkup određene količine suvenira od strane grada Kaštela i Turističke zajednice grada Kaštela.  
Ukoliko tijekom vremena odabrani suveniri prestanu ispunjavati inicijalne kriterije za vrednovanje kakvi su bili prilikom prijave na ovaj javni poziv, Grad Kaštela i TZG Kaštela imaju pravo upozoriti autora na nedostatke, oduzeti oznaku „Izvorni suvenir Kaštela “ i prekinuti suradnju s autorom.  
9. Dodjelom nagrade pobjedniku natječaja Grad Kaštela i TZG Kaštela pridržavaju pravo korištenja izabranog/ih suvenira, te ga imaju prvo upotrebljavati bez dodatnih odobrenja I ograničenja autora.Autor natječajnog rada dužan je dostaviti potpisanu izjavu o prelasku nagrađenog rada u vlasništvo naručitelja. (OBRAZAC B)

10. Ako stručno povjerenstvo odluči da nijedan od prispjelih radova ne udovoljava kriterijima  
natječaja zadržava pravo da ne izaberu nijedno rješenje.  
11. Ukoliko se naknadno utvrdi da je suvenir plagijat, poništiti će se rješenje o izboru službenog  
suvenira grada Kaštela i raskinuti ugovor iz točke 9. natječaja. U slučaju da je otkup suvenira  
izvršen prije utvrđivanja činjenice da je suvenir plagijat, autor suvenira je dužan sredstva vratiti  
potražitelju.  
12. Prijedloge suvenira uz ispunjene obrazace (A,B,C) treba dostaviti u zatvorenoj omotnici/paketu **do 14. svibnja 2018. na adresu:**

TZG KaštelaLušiško brce 5

**21215 Kaštel Lukšić**s naznakom: NE OTVARAJ – Za natječaj za odabir izvornog suvenira grada **Kaštela**

TZG Kaštela ne odgovara za primjerke koji nisu primjereno osigurani prilikom slanja.  
13. Svi prijavljeni suveniri neće se vratiti autorima/proizvođačima. Grad Kaštela i Turistička  
zajednica grada Kaštela imaju pravo odabrane suvenire koristiti u vlastitim promidžbenim  
aktivnostima.(OBRAZAC B)  
Turistička zajednica grada Kaštela zadržava pravo poništenja natječaja bez  
posebnog obrazloženja i snošenja troškova ili drugih novčanih i ostalih eventualno nastalih  
posljedica.  
Obavijest o rezultatima natječaja biti će objavljena sa službenim web stranicama TZG  
Kaštela u roku od 15 dana po završetku natječaja. Sudjelovanjem na natječaju svi sudionici neopozivo prihvaćaju njegove uvjete.  
14. Turistička zajednica grada Kaštela zadržava pravo za eventualnim izmjenama uvjeta ovog natječaja o čemu je dužna pravodobno obavijestiti javnost na način kako je objavljen natječaj.  
15. Nepotpune i zakašnjele ponude neće se uzimati u razmatranje.  
16. Dodatne informacije mogu se zatražiti putem e-maila: info@kastela-info.hr ili na broj tel.  
021/228-355.  
17. Sudjelovanjem na natječaju svi sudionici neopozivo prihvaćaju sve uvjete.

DIREKTORICA TZG KAŠTELA

Nada Maršić, struč.spec.oec